BMW
Bayerische Motoren Werke AG, poznatiji po skraćenici BMW, jest njemačka kompanija i proizvođač automobila i motocikla, koja se vodi pod formom dioničarskog drustva. Osnovan je 1916. kao proizvođač avionskih motora koje je proizvodio tokom perioda od 1917. do 1918. i ponovo od 1933. do 1945. Automobili se prodaju pod brendovima BMW, Mini i Rolls-Royce, a motocikli pod brendom BMW Motorrad. U 2015. godini, BMW je bio dvanaesti najveći proizvođač motornih vozila na svijetu, sa 2.279.503 proizvedenih vozila. Kompanija ima dugu tradiciju u moto sportu, posebno u takmičenjima kao što su: Formula 1, utrke sportskih automobila i Ostrvu Man TT. U vlasništvu BMW-a nalaze se sljedeće marke: BMW, MINI i Rolls-Royce te podmarke BMW M i BMW i. Donedavno je i Rover bio u njegovom vlasništvu. Među glavne konkurente BMW-a ubrajamo Audi, Infiniti, Jaguar, Lexus, Mercedes-Benz, Porsche i Volvo. Sjedište kompanije se nalazi u Münchenu a proizvodne pogone posjeduje osim u Njemačkoj još i Brazilu, Kini, Indiji, Južnoafričkoj Republici, Ujedinjeno KraljevstvoUK i SAD-u.